**Informare publică - Anunț de presă privind intenția MUNICIPIULUI PASCANI de a implementa proiectul “REABILITARE, CONSERVARE SI REVITALIZAREA PALATULUI CANTACUZINO-PASCANU SI A TERENULUI AFERENT” în cadrul Programului Operaţional Regional 2014-2020, Axa prioritară 5 “Îmbunătăţirea mediului urban şi conservarea, protecţia şi valorificarea durabilă a patrimoniului cultural”, Prioritatea de investiţii 5.1 “Conservarea, protejarea, promovarea şi dezvoltarea patrimoniului natural şi cultural”**

Dată: 23.08.2016

**Anunţ de presă**

 Municipiul Pascani intenţionează să implementeze proiectul **“REABILITARE, CONSERVARE SI REVITALIZAREA PALATULUI CANTACUZINO-PASCANU SI A TERENULUI AFERENT**” în cadrul **Programului Operaţional Regional 2014-2020**, Axa prioritară 5- “Îmbunătăţirea mediului urban şi conservarea, protecţia şi valorificarea durabilă a patrimoniului cultural”, Prioritatea de investiţii 5.1- “Conservarea, protejarea, promovarea şi dezvoltarea patrimoniului natural şi cultural” in valoare de 21.956.797,80 lei.

Palatul Cantacuzino-Paşcanu este un monument istoric de importanță natională cuprins în Lista Monumentelor Istorice 2015, publicată în Monitorul Oficial, partea I, nr. 113 bis, 15.II.2016, cu nr. la pozitia 1446, cu număr de cod IS-II-m-A-04212, situat în municipiul Pașcani și datat la cca. 1650 și refăcut în sec. XVIII. Imobilul se afla în proprietatea MUNICIPIULUI PAŞCANI conform actului de vanzare cumpărare autentificat sub nr. 1978 din 27 iunie 2013.

Ansamblul de clădiri aparţinând Palatului Cantacuzino- Paşcanu este situat în partea de sud-est a zonei centrale a municipiului Paşcani, într-o zonă de parc ce se dezvoltă de-a-lungul cornişei ce mărgineşte zona centrală spre nord-est.

 Proiectul recomandă o serie de intervenţii absolut necesare asupra monumentului, unele directe, cu rol de asigurare a integrităţii și stabilităţii constructiilor altele indirecte, cu rolul de a înlătura factorii care pun în pericol starea monumentului, intervenții care au drept scop inlăturarea unor lucrări anterioare neavenite. In acest scop se vor utiliza toate mijloacele moderne care stau la dispoziţia proiectanţilor și constructorilor, fără a schimba caracterul monumentelor și stilul arhitectonic. Toate intervenţiile ce vor fi întreprinse vor fi în spiritul regulilor restaurării și conservării monumentelor istorice.

Proiectul vizeaza Cladirea C1 – Palatul Cantacuzino-Paşcanu, Cladirea C2 – Cladirea anexa și porticul de legătură si amenajarea terenului aferent in vederea deschiderii unui muzeu.

* Terenul pe care este construit monumentul este proprietatea Municipiului Paşcani, înscris în Cartea Funciara nr. 63384, număr cadastral 63384. Terenul în suprafaţă de 6920m2, are o formă neregulată, alungită după direcţia nord- vest sud-est.
* Certificatul de Urbanism nr. 95 / 04.06.2014, emis de Primăria Municipiului Pașcani
* S-a obţinut avizul Ministerului Culturii (avizul Comisiei Naţionale a Monumentelor Istorice), nr.281/M/2016 din data de 19.08.2016, pentru faza DALI
* - dimensiunile:

- regim de înăltime: Corp C1 (Spartial +P+E+Pod amenajat); Corp C2 (S+P+E)

- Hmax. cornișă (streașină) = +8.65 m; Hmax. coama = +16.75 m (aferenta Corp C1)

- suprafața construită totală C1+C2 - Sc = 770.70 mp;

- suprafața desfășurată totală C1+C2 - Sd = 2259.75 mp;

- suprafața utilă totală C1+C2 - Su = 1354.62 mp;

 Spațiile adiacente vor conferi monumentului istoric o detentă adecvată, asigurându-i un cadru ambiental dimensionat la scara obiectului; se vor reamenaja aleile şi circulațiile, se vor planta o serie de arbori și arbuşti, gard-viu şi specii de flori perene. Se vor realiza: o fântana arteziana şi un bazin decorativ, spații de odihnă, un foișor, pergole şi se va pune accent pe iluminatul arhitectural exterior.